CELEX: 32013R0717
Language: sl
Date: 2013-07-25 00:00:00
Title: Uredba Komisije (EU) št. 717/2013 z dne 25. julija 2013 o spremembi Uredbe (EU) št. 142/2011 v zvezi z izjavami o dobrem počutju živali v nekaterih vzorcih veterinarskih spričeval Besedilo velja za EGP

26.7.2013   
            
            
               SL
            
            
               Uradni list Evropske unije
            
            
               L 201/31
            
         UREDBA KOMISIJE (EU) št. 717/2013
   z dne 25. julija 2013
   o spremembi Uredbe (EU) št. 142/2011 v zvezi z izjavami o dobrem počutju živali v nekaterih vzorcih veterinarskih spričeval
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (uredba o živalskih stranskih proizvodih) (1), ter zlasti prvega pododstavka člena 42(2)(d) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (2) določa, da morajo biti živalskim stranskim proizvodom in pridobljenim proizvodom za uvoz v Unijo ali tranzit skozi njo priložena veterinarska spričevala v skladu z vzorci iz Priloge XV k Uredbi.
            
         
               (2)
            
            
               Nekateri vzorci veterinarskih spričeval iz Priloge XV k Uredbi (EU) št. 142/2011 določajo, da mora uradni veterinar dokazati skladnost s pravili o dobrem počutju živali, določenimi v Direktivi Sveta 93/119/ES z dne 22. decembra 1993 o zaščiti živali pri zakolu ali usmrtitvi (3).
            
         
               (3)
            
            
               Uredba Sveta (ES) št. 1099/2009 z dne 24. septembra 2009 o zaščiti živali pri usmrtitvi (4) je razveljavila in nadomestila Direktivo 93/119/EGS. Uredba (ES) št. 1099/2009 se uporablja od 1. januarja 2013.
            
         
               (4)
            
            
               Zaradi jasnosti bi bilo treba posodobiti izjave o dobrem počutju živali v vzorcih veterinarskih spričeval v poglavju 3(D), točki II.1.3 (b)(iv) poglavja 3(F) in točki II.2.2(b)(iv) poglavja 8 Priloge XV k Uredbi (EU) št. 142/2011.
            
         
               (5)
            
            
               Za preprečitev kakršnega koli oviranja trgovine bi bilo treba v prehodnem obdobju odobriti uporabo spričeval, izdanih v skladu z Uredbo (EU) št. 142/2011 pred začetkom veljavnosti te uredbe.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga XV k Uredbi (EU) št. 142/2011 se spremeni v skladu s Prilogo k tej uredbi.
   Člen 2
   V prehodnem obdobju do 31. januarja 2014 se lahko pošiljke proizvodov živalskega izvora, ki so jim priložena veterinarska spričevala, izdana pred 1. decembrom 2013 v skladu z vzorci iz Priloge XV k Uredbi (EU) št. 142/2011 pred spremembami iz te uredbe, še naprej vnašajo v Unijo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. decembra 2013.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 25. julija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 300, 14.11.2009, str. 1.
   
      (2)  UL L 54, 26.2.2011, str. 1.
   
      (3)  UL L 340, 31.12.1993, str. 21.
   
      (4)  UL L 303, 18.11.2009, str. 1.
   
      PRILOGA
      Priloga XV k Uredbi (EU) št. 142/2011 se spremeni:
      
                  (1)
               
               
                  Poglavje 3(D) se nadomesti z naslednjim:
                  „POGLAVJE 3(D)
                  
                     Veterinarsko spričevalo
                  
                  
                     za surovo hrano za hišne živali za neposredno prodajo ali za živalske stranske proizvode, namenjene krmljenju kožuharjev, za odpremo v Evropsko unijo ali tranzit skozi (2) njo
                  
                  
                     
                  
                     
                  
                     
                  
                     
                  
                     
               
            
                  (2)
               
               
                  Poglavje 3(F) se nadomesti z naslednjim:
                  „POGLAVJE 3(F)
                  
                     Veterinarsko spričevalo
                  
                  
                     za živalske stranske proizvode (3), namenjene za proizvodnjo hrane za hišne živali, za odpremo v Evropsko unijo ali tranzit (2) skozi njo
                  
                  
                     
                  
                     
                  
                     
                  
                     
                  
                     
                  
                     
               
            
                  (3)
               
               
                  Poglavje 8 se nadomesti z naslednjim:
                  „POGLAVJE 8
                  
                     Veterinarsko spričevalo
                  
                  
                     za živalske stranske proizvode za uporabo v namene zunaj krmne verige ali za trgovske vzorce (2), namenjene odpremi v Evropsko unijo ali tranzitu skozi (2) njo